клиенти от производителите от Съюза, включени в извадката, са представителни в съответствие с член 2, параграф 2 от основния регламент, т.е. дали общият обем на тези продажби представлява поне 5 % от общия обем на продажбите на разглеждания продукт, изнасян за Съюза. Предвид липсата на съдействие от страна на производителите износители от КНР, информацията по отношение на общия обем на продажбите в рамките на износа за Съюза трябваше да се установи въз основа на наличните факти. Както е посочено в съображение 29, данните на Евростат и други статистически данни бяха счетени за неподходящи за целите на установяването на продължаване на дъмпинга. Те обаче могат да бъдат използвани за информация за равнището на вноса на разглеждания продукт в Съюза. На тази основа продажбите на вътрешния пазар на включените в извадката производители от Съюза бяха счетени като цяло за достатъчно представителни през разследвания период в рамките на прегледа, като същевременно се вземат под внимание въпроси като поверителността на данните, както е обяснено в съображение 63. Поради липсата на съдействие от страна на износителите от КНР не бе възможно да бъде анализирана представителността за всеки отделен вид на продукта.
 (45)
 След това Комисията провери дали продажбите на вътрешния пазар от всеки включен в извадката производител от Съюза могат да се считат за извършени при обичайни търговски условия, т.е. дали за всеки включен в извадката производител от Съюза средните продажни цени са равни на средните производствени разходи или ги надвишават и следователно са рентабилни.
 (46)
 По тази начин беше установено, че като усреднена стойност продажбите на производителите от Съюза са били рентабилни, поради което нормалната стойност беше определена въз основа на среднопретеглените продажни цени от всички продажби на МДЛ, осъществени от включените в извадката производители от Съюза на пазара на Съюза през разследвания период в рамките на прегледа.
 3.3.1.3. Експортна цена
 (47)
 При липсата на съдействие от страна на производителите износители Комисията стигна до заключението, че информацията за експортните цени от КНР за трети държави, съдържаща се в искането за преглед, е най-подходящото основание за изчисляване на експортната цена на разглеждания продукт за Съюза.
 3.3.1.4. Сравнение
 (48)
 Сравнението между среднопретеглената нормална стойност и среднопретеглената експортна цена беше направено въз основа на цената франко завод. В тази връзка съгласно член 2, параграф 10, буква д) от основния регламент бяха направени корекции на нормалната стойност и на експортната цена за разликите за превоз на вътрешния пазар и разходите за навло въз основа на данните, съдържащи се в искането за преглед. Това сравнение показа, че експортната цена за трети държави, посочена в искането за преглед, е между 22,1 % и 32,2 % по-ниска от нормалната стойност. Тази констатация показва, че ако антидъмпинговите мерките бъдат отменени, цените за Съюза по всяка вероятност ще бъдат дъмпингови.
 3.4. Развитие на вноса, в случай че антидъмпинговите мерките бъдат отменени
 3.4.1. Производствен капацитет и свободен капацитет в КНР
 (49)
 Поради липсата на съдействие от страна на производителите износители заключенията по-долу са главно въз основа на информацията, съдържаща се в искането за преглед, и тази, предоставена от промишлеността на Съюза в хода на